Komisijos sprendimas
1993 m. liepos 23 d.
patvirtinantis tam tikrus nenumatytų atvejų planus, skirtus kontroliuoti snukio ir nagų ligą
(93/455/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos direktyvą, iš dalies keičiančią Direktyvą 85/511/EEB dėl Bendrijos snukio ir nagų ligos kontrolės priemonių įdiegimo, Direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis, ir Direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą arba mėsos produktus iš trečiųjų šalių [1], ypač į jos 5 straipsnio 4 dalį,
kadangi Komisija Sprendimu 91/42/EEB [2] jau nustatė kriterijus, taikytinus rengiant nenumatytų atvejų planus, skirtus kontroliuoti snukio ir nagų ligą;
kadangi tam tikros valstybės narės pateikė patvirtinti nacionalinius nenumatytų atvejų planus; kadangi, išnagrinėjus minėtus planus, paaiškėjo, kad jais bus pasiektas norimas tikslas ir įvykdyti Sprendime 91/42/EEB nustatyti reikalavimai;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Patvirtinami 1 priede išvardytų valstybių narių pateikti nenumatytų atvejų planai, skirti kontroliuoti snukio ir nagų ligą.
2 straipsnis
Šis sprendimas skirtas valstybėms narėms.
Priimta Briuselyje, 1993 m. liepos 23 d.